text: Sneskovle er udsolgt 
  30 november 2010 kl. 08.49
  Flere byggemarkeder og varehuse må melde "alt udsolgt", når det gælder sneskovle og andet udstyr til snerydning.
  Ikke kun manuelt udstyr som sneskovle og -skrabere, men også maskiner som sneslynger og fejemaskiner er revet væk fra mange butikker, skriver nordjyske medier.
  
  Ekstrem efterspørgsel
  - Efterspørgslen er ekstrem lige nu. I sidste uge fik vi et ekstra parti på 550 sneskovle hjem. De var solgt allerede dagen efter, fortæller Torben Sørensen, afdelingschef i Silvan Aalborg til nordjyske medier og fortsætter:
  - Når det gælder maskiner, er situationen endnu værre. Det bliver først til april, vi igen kan levere.
  